**OBRAZAC**

|  |  |
| --- | --- |
| IZVJEŠTAJ O ANALIZI UTICAJA PROPISA ZA LOKALNE SAMOUPRAVE | |
| PREDLAGAČ PROPISA | Predsjednik Opštine Nikšić  Direkcija za imovinu  Sekretarijat za uređenje prostora i zaštitu životne sredine |
| NAZIV PROPISA | Odluka o izmjeni Odluke o davanju u zakup zemljišta putem prikupljanja ponuda radi postavljanja privremenih objekata u skladu sa Odlukom o donošenju programa privremenih objekata na teritoriji opštine Nikšić |
| 1. Definisanje problema  - Navesti zakonski odnosno strateški ili drugi osnov za donošenje propisa?  - Da li se propisom utvrđuju sopstvene nadležnosti ili preneseni, odnosno povjereni poslovi lokalne samouprave?  - Koje probleme treba da riješi predloženi akt?  - Dali problem ima rodnu dimenziju? (ima posebni uticaj na žene)  - Koji su uzroci problema?  - Koje su posljedice problema?  - Koji su subjekti oštećeni, na koji način i u kojoj mjeri?  - Kako bi problem evoluirao bez promjene propisa (“status quo” opcija)? | |
| * Pravni osnov za donošenje ove odluke je sadržan u članu 39 st. 1 i 2 i člana 40 stav 1 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( „Službeni list CG“, br. 2/18, 34/19, 38/20, 50/22 i 84/22), člana 4 stav 1 i člana 29 Uredbe o prodaji i davanju u zakup stvari u državnoj imovini ( „Službeni list CG“, broj 44/10), člana 35 stav 1 tačka 9 i člana 38 stav 1 Statuta opštine Nikšić („Službeni list CG - Opštinski propisi“ br. 31/18 i 21/23); * Riječ je o sopstvenim nadležnostima lokalne samouprave; * Predloženom izmjenom Odluke treba da se riješi pitanje zakupa zemljišta za lokacije koje nijesu predviđene Programom privremenih objekata na teritoriji Opštine Nikšić; * Problem nema rodnu dimenziju; * Uzrok problema je taj što je donošenjem Programa privremenih objekata na teritoriji Opštine Nikšić, prestao osnov za produženje zakupa zemljišta na lokacijama definisanim Programom, pa se izmjenom ove odluke predlaže privremeno rješenje; * Posledica ovog problema je što se bez donošenja predložene izmjene Odluke ne mogu zaključivati ugovori o zakupu sa dosadašnjim zakupcima zemljišta koji su ujedno i vlasnici privremenih objekata na ovom zemljištu; * Oštećeni subjekti su vlasnici privremenih objekata i Opština Nikšić koja gubi znatan prihod koji ubira po osnovu zakupa; * U “status quo” opciji postojeći privremeni objekti bi se morali ukloniti, čime bi njihovi vlasnici ali i Opština Nikšić izgubili prihode koje ostvaruju po ovom osnovu. | |
| 2. Ciljevi  - Koji ciljevi se postižu predloženim propisom?  - Da li bilo koji od ciljeva unapređuje rodnu ravnopravnost? | |
| * Cilj Odluke je privremeno rješavanje ovog pitanja do donošenja konačne odluke; * Nijedan od ciljeva ne unapređuje rodnu ravnopravnost. | |
| 3. Opcije  - Zašto je propis neophodan?  - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).  - Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?) | |
| * Donošenje propisa je neophodno jer se produženjem trajanja zakupa za zemljište na kojem se nalaze privremeni objekti koji nijesu predviđeni Programom privremenih objekata na teritoriji Opštine Nikšić pruža dovoljno vremena za provođenje zakonske procedure da se ovi objekti eventualno uvrste u izmjene i dopune Programa. Pri tome treba uzeti u obzir i činjenicu da su zakupci u najvećem broju slučajeva u pitanju lica kojima je obavljanje neke djelatnosti u privremenim objektima osnovni izvor egzistencije. Zakupci već dugi niz godina koriste ove lokacije i Opštini plaćaju zakonom propisane takse i naknade, a Opština Nikšić će do momenta privođenja zemljišta na kojem se nalaze ovi objekti, prihodovati određena finansijska sredstva; * Mimo ove opcije, Opština Nikšić nema drugih opcija da se riješi ovaj problem. | |
| 4. Analiza uticaja  - Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne?  - Koje troškove ili uštede će primjena propisa izazvati građanima i privredi (naročito malim i srednjim preduzećima)?  - Da li pozitivne posljedice donošenja propisa opravdavaju troškove koje će on stvoriti?  - Da li se propisom podržava stvaranje novih privrednih subjekata na tržištu i tržišna konkurencija?  - Uključiti procjenu administrativnih opterećenja i biznis barijera. | |
| * Rješenja iz predložene odluke će direktno uticati na vlasnike privremenih objekata koji nijesu predviđeni Programom privremenih objekata na teritoriji Opštine Nikšić. * Primjena propisa izazavaće troškove vlasnicima privremenih objekata koji nijesu predviđeni Programom privremenih objekata na teritoriji Opštine Nikšić, u dijelu koji se odnosi na plaćanje zakupa na zemljištu na kome se objekti nalaze; * Pozitivne posljedice donošenja propisa opravdavaju troškove koje će on stvoriti iz razloga što je visina zakupa koju vlasnici privremenih objekata plaćaju neznatna u odnosu na korist koji imaju od obavljanja djelatnosti u istim, s obzirom da je u većini slučajeva ovo osnovni izvor egzistencije kod ovih lica; * Odluka podržava zadržavanje postojećih privrednih subjekata a samim tim utiče na tržišnu konkurenciju; * Odlukom se ne stvaraju administrativna opterećenja i biznis barijere. | |
| 5.Procjena fiskalnog uticaja  - Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?  - Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.  - Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?  - Da li propis utiče na visinu prihoda jedinice lokalne samouprave odnosno prihoda budžeta Crne Gore i kako ?  - Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?) | |
| * Tokom implementacije rješenja iz predložene odluke, nije potrebno obezbjeđenje finansijskih sredstava iz budžeta optine Nikšić za implementaciju propisa; * Nijesu neophodna finansijska sredstva obezbijeđena u budžetu opštine Nikšić za tekuću fiskalnu godinu, odnosno nijesu planirana u budžetu za narednu fiskalnu godinu; * Imlementacijom propisa će se ostvariti prihod za jedinicu lokalne samouprave, u zavisnosti od procijenjene cijene zakupa; * Implementacija budžeta ne može biti uzrok neravnopravnosti između muškaraca i žena. | |
| 6. Konsultacije zainteresovanih strana  - Naznačiti da li je korišćena eksterna ekspertska podrška i ako da, kako.  - Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).  - Da li su predstavnice ženskih udruženja bile uključene u konsultacije?  - Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| * Tokom izrade predloženog propisa nije korišćena ekspertska podrška niti su vršene konsultacije; * Predstavnice ženskih udruženja nijesu bile uključene u konsultacije; | |
| 7. Monitoring i evaluacija  - Koje su potencijalne prepreke za implementaciju propisa?  - Koji su glavni indikatori prema kojima će se mjeriti ispunjenje ciljeva?  - Ko će biti zadužen za sprovođenje monitoringa i evaluacije primjene propisa? | |
| * - Potencijalne prepreke za realizaciju predloženih rješenja iz odluke ne postoje. * - Za sprovođenje monitoringa i evaluaciju primjene propisa, u okviru svoje nadležnosti, biće zadužen organ lokalne uprave nadležan za poslove imovine i organ lokalne uprave nadležan za poslove uređenja prostora. | |

**Datum i mjesto DIREKTOR**

**Nikšić, 02.jul.2024. godine Radosav Urošević,s.r.**

**SEKRETAR**

**Milanka Radulović,s.r.**